text: Alment tiltak við NASA-astronauti og rúmdartøkni
text: #000000
text: Undir heitinum, Sikta eftir stjørnunum, letur Fróðskaparsetur Føroya hósdagin 11. mai klokkan 15:00 dyrnar upp í Kongshøll á Vestaru bryggju í Havn fyri trimum serstakliga spennandi granskarum.
text: #000002
text: Andrew J. Feustel er NASA-astronautur, geo-fysikari og serfrøðingur í seismologiskum viðurskiftum. Í tilsamans 226 samdøgur hevur hann verið í rúmdini á trimum rúmdarferðum. Eisini hevur Andrew sjálvur verið á níggju sonevndum rúmdargongum. Á fyrstu ferð síni, sum var í 2009 við Atlantis, har manningin umvældi og dagførdi Hubble-teleskopið, arbeiddi Andrew í tilsamans 20 tímar og 58 minuttir uttan fyri rúmdarfarið í trimum umførum. Í 2011 var hann við á seinastu ferðini hjá Endavour, har hansara leiklutur var at standa á odda fyri rúmdargongunum. Tá arbeiddi hann í 21 tímar og 20 minuttir uttanfyri. Í 2018 var Andrew kommandørur á altjóða rúmdarstøðini, ISS, har hann somuleiðis var á trimum rúmdargongum, so hann hevur tilsamans arbeitt í 61 tímar og 48 minuttir í opnari rúmd.
text: #000004
text: Í 2000 útvaldi NASA Andrew J. Feustel sum astronaut, og hann var virkandi leiðari hjá astronauta-liðinum hjá NASA til februar í ár. Í frítíðini spælir hann gittar, stendur á skíð og hevur stóran alsk til ellisakfør og rasarakoyring. Kona hansara, Indira Feustel, verður við honum á ferðini til Føroya.
text: #000005
text: Á almenna tiltakinum í Kongshøll fara teir tríggir at greiða frá um rúmdargranskingina og -tøknina, og fólk fáa eisini høvi til at seta spurningar. Tiltakið verður lutvíst á enskum máli og føroyskum.
text: #000008
text: Reyða gongustjørnan, Mars, hevur í fleiri ár verið pallur fyri framkomna tøkniliga menning, men sanniliga eisini fyri jarðfrøðiliga gransking.
text: #000011
text: Føroyar hava seinastu árini verið partur av menningararbeiðinum við at skilja jarðfrøðina á Mars. Síðani 2014 hava granskarar arbeitt við at kalibrera tól fyri betra um dátugóðsku og annað í sambandi við hetta arbeiði, og Jarðfeingi hevur verið partur av hesum.
text: #000012
text: Men hvat er tað, ið ger, at Føroyar verða nýttar í arbeiðinum at granska Mars? Hvat er tað, sum er eins við jarðfrøðini á Mars og í Føroyum? Hvussu byrjaði hetta arbeiðið, og hvussu gera vit í dag í framtíðini?
text: #000013
text: Í næstan 60 ár hevur grannaplanet okkara, Mars, verið undir rannsóknarluppi. Eirindaleysa umhvørvið í rúmdini og tær sera krevjandi umstøðurnar hava havt við sær, at bara umleið helvtin av Mars-missiónunum hava rokkið sínum endamáli.
text: #000015
text: Hvat er tað, sum dregur okkum til at rannsaka Mars, og hvørjar vísindaligar spurningar vilja vit hava svaraðar? Hvussu megna vit at loysa og lyfta tøkniligu avbjóðingarnar, og hvat liggur fyri framman, tá tað ræður um Mars-rannsóknir?
text: #000016
text: Jarðfrøðingar hittast í Føroyum um havbotnin í Evropa
  Setrið og Jarðfeingi halda skeið í Singapor
  Alment tiltak við NASA-astronauti og rúmdartøkni
  Landgrunsnevnd Sameindu Tjóða í Kongshøll
  Áhugaverdur fyrilestur í Kongshøll mikudagin 12. apríl kl. 14:00
  Nýggj vitan um grundvatn og týdningurin av hesum fyri jarðhitanýtslu
  Fyrsta brunnboraraskeiðið av á hesum sinni
text: #000021